cyanic-selkie/wikianc huggingface dataset:
Ταξίδι στο Φόβο
Πλοκή
Ο Χακί θα συνοδεύσει τον Γκράχαμ μέχρι το πλοίο μαζί με την Ζόζετ και τον Γκόγκο. Πάνω στο πλοίο θα υπάρχουν και επίσης ο γοητευτικός τουρκος πωλητής καπνού Κοβέιτλι, ο καθηγητής Χάλερ, ο οποίος είναι γερμανός αρχαιολόγος και ο Μαθιους με την γαλλίδα σύζυγό του. Η Ζόζετ βλέπει ότι ο Γκράχαμ φοβάται και χωρίς να ξέρει ότι είναι παντρέμενος, προσπαθεί να τον πλησιάσει. Κατά τη διάρκεια μιας στάσης του πλοίου, ο Γκράχαμ ενημερώνεται για την άφιξη ενός νέου επιβάτη, ενώ ο Χάλερ τον προειδοποιεί ότι ο Κοβέιτλι δεν είναι αυτός που ισχυρίζεται.
Λίγο αργότερα ο Γκράχαμ θα δει ότι ο Μπανάτ βρίσκεται πάνω στο πλοίο και κατευθύνεται αμέσως στον καπετάνιο, ζητώντας του να επιστρέψει πίσω στο λιμάνι και να αποβίβαστει, ωστόσο ο καπετάνιος και ο βοηθός του το μόνο που θα κάνουν είναι να γελάσουν μαζί του. Μπαίνοντας στην καμπίνα του, ο Γκράχαμ ανακαλύπτει ότι το περίστροφο του έχει εξαφανιστεί από εκεί που το είχε κρύψει. Ο Γκράχαμ τότε στρέφεται προς τη Ζόζετ για βοήθεια και τον Γκόγκο ζητώντας τους να εμπλέξουν τον Μπανάτ σε ένα παιχνίδι πόκερ, προκειμένου αυτός να ψάξει ανεπιφύλακτα την καμπίνα του Μπανάτ για να βρει το όπλο του. Όταν ο Γκράχαμ επιστρέψει στην καμπίνα του, συναντάται με τον οπλισμένο Χάλερ και συμπεραίνει ότι είναι στην πραγματικότητα ότι είναι ο ναζιστής κατασκόπος Μίλερ.
Διανομή ρόλων
Στο καστ της ταινίας περιλαμβάνοντα αρκετά μέλη της του προσωπικού της Mercury Productions, όπως του Χερμπ Ντρέικ (δημοσιογράφος), Ζίφρα Χάραν (γραμματέας), Έντι Χάουαρντ (σοφέρ), Ρόμπερτ Μέτζερ (συγγραφέας), Μπιλ Ρόμπερτς (δημοσιογράφος), και Τζακ Μος (διευθυντής επιχειρήσεων).
Υποδοχή
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 75%, με βάση 12 κριτικές και μέση βαθμολογία 8/10.
Πληροφορίες παραγωγής
Η RKO αγόρασε τα δικαιώματα του βιβλίου για τον κινηματογράφο το 1941 και σχεδιάζε να χρησιμοποιήσει τον Μπεν Χεχτ για να γράψει το σενάριο, τον Ρόμπερτ Στίβενσον να την σκηνοθέτησει και τον Ντέιβιντ Χέμπστεντ να αναλάβει την παραγωγή. Ο Φρεντ Άστερ είχε προταθεί για τον κύριο χαρακτήρα της ταινίας. Ο Ντένις Ό Κιφ είχε συζητηθεί επίσης. Τελικά ο ρόλος ανατέθηκε στον Τζόζεφ Κότεν με βάση τις επιδόσεις του στο Πολίτης Κέιν.
Τον Ιούλιο του 1941 ανακοινώθηκε ότι ο Όρσον Ουέλς θα διαδραματίσει ηγετικό ρόλο και θα σκηνοθέτησει την ταινία, μετά την ολοκλήρωση της δεύτερης ταινίας του, Οι Υπέροχοι Άμπερσον και σκόπευε να το κάνει πριν ξεκινήσει την ταινία Όλα είναι αλήθεια.
Εξωτερικοί σύνδεσμοι
Κατηγορία:Φιλμ νουάρ Κατηγορία:Αμερικανικές κατασκοπικές ταινίες Κατηγορία:Αμερικανικές ταινίες Κατηγορία:Ταινίες του 1943 Κατηγορία:Ταινίες σε σκηνοθεσία Νόρμαν Φόστερ Κατηγορία:Ταινίες παραγωγής RKO Pictures Κατηγορία:Ταινίες παραγωγής Mercury Productions Κατηγορία:Αγγλόφωνες ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές ασπρόμαυρες ταινίες Κατηγορία:Ταινίες τοποθετημένες σε πλοία Κατηγορία:Ταινίες σε σενάριο Μπεν Χεκτ
Γεωλογία του Τατζικιστάν
Το Τατζικικό Βύθισμα διακρατεί ιζηματογενή πετρώματα με πάχος μέχρι και 6 χιλιόμετρα, μεταξύ των οποίων και 700 μέτρα ορυκτού άλατος χρονολογούμενα από την Ιουράσια περίοδο. Αυτό το στρώμα επικαλύπτεται από ένα χιλιόμετρο παχύ χαλαζιακό ίζημα που χρονολογείται από την Κρητιδική περίοδο, καθώς και μία ακολουθία δύο χιλιομέτρων ανθρακικών ορυκτών, εβαποριτών και σχιστόλιθων, που χρονολογούνται από την Κρητιδική μέχρι και το Ολιγόκαινο. Πτυχώσεις και εισδύσεις έχουν παραμορφώσει όλα τα πετρώματα του βυθίσματος πάνω από το ιουρασικό άλας.
Μια από τις πιο ενδιαφέρουσες γεωμορφές στο Τατζικιστάν είναι ένας κρατήρας διαμέτρου 52 χιλιομέτρων από πρόσκρουση ενός μικρού αστεροειδή στη Γη, στο οροπέδιο Παμίρ, που συνέβη μάλλον πριν από λίγα εκατομμύρια έτη (αν και οι πρώτες εκτιμήσεις της ηλικίας ήταν μεγαλύτερες, 20 έως 25 εκατομμύρια έτη): Στην κοιλότητά του δημιουργήθηκε η υφάλμυρη λίμνη Καρακούλ, η μεγαλύτερη της χώρας σε έκταση (380 τετραγωνικά χιλιόμετρα).
Στο Τατζικιστάν έχουν βρεθεί απολιθώματα της χελώνας Anatolemys, του βραχιόποδου Atrypa, του κεφαλόποδου Darvasiceras, του κοραλλιού φαβοσίτη και βακουλίτες.
Το Τατζικιστάν έχει μεγάλη σεισμική δραστηριότητα εξαιτίας της συνεχιζόμενης ανόδου και παραμορφώσεως της Ευρασιατικής ηπειρωτικής τεκτονικής πλάκας 300 χιλιόμετρα κάτω απο την οροσειρά του Παμίρ. Ο σεισμός του Χαΐτ (ορθότερα Χοΐτ) του 1949, μεγέθους 7,5 βαθμών Ρίχτερ, έμεινε στην ιστορία κυρίως για την ομώνυμη κατολίσθηση που προκάλεσε, η οποία έθαψε 33 χωριά και προκάλεσε σύμφωνα με εκτιμήσεις από 7.500 έως 28.000 θανάτους ανθρώπων.
Παραπομπές
Γεωλογια
Παγκόσμιο Κύπελλο Συλλόγων 2013
To Παγκόσμιο Κύπελλο Συλλόγων 2013 (επισήμως: FIFA Club World Cup Morocco 2013 presented by Toyota) ήταν μία ποδοσφαιρική διοργάνωση που διεξήχθη από τις 11 έως τις 21 Δεκεμβρίου 2013. Ήταν η 10η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στο Μαρόκο. Τροπαιούχος ανεδείχθη η γερμανική Μπάγερν Μονάχου που κέρδισε στον τελικό με 2-0 τη μαροκινή Ράζα Καζαμπλάνκα.
Υποψηφίφιες διοργανώτριες
Υπήρχαν τέσσερις χώρες που επιθυμούσαν να φιλοξενήσουν τις διοργανώσεις του 2013 και του 2014 (ίδια διοργανώτρια και για τις δύο διοργανώσεις):
Τον Οκτώβριο του 2011, η FIFA δήλωσε ότι το Ιράν, η Νότια Αφρική και τα Ηνωμένα Αραβικά Εμιράτα απέσυραν τις προσφορές τους, αφήνοντας το Μαρόκο ως τη μοναδική υποψηφίφια χώρα. Η FIFA ανακοίνωσε επίσημα το Μαρόκο ως οικοδέσποινα χώρα στις 17 Δεκεμβρίου του 2011.
Διοργανώτριες πολεις
Οι διοργανώτριες πόλεις του Παγκοσμίου Κυπέλλου Συλλόγων 2013 είναι το Μαρακές και το Αγκαντίρ.
Κριτές των αγώνων
Οι κριτές που έχουν οριστεί για τους αγώνες είναι οι εξής:
Τεχνολογία γραμμής-τέρματος
Για δεύτερη συνεχόμενη χρονιά, η τεχνολογία γραμμής-τέρματος (Goal-line) χρησιμοποιείται για τη διοργάνωση. Η GoalControl GmbH επιλέχθηκε ως ο επίσημος πάροχος τεχνολογίας γραμμής τέρματος.
Ψεκασμός φυγής
Μετά από επιτυχείς εξετάσεις στο Παγκόσμιο Κύπελλο ποδοσφαίρου U20 2013 και στο Παγκόσμιο Κύπελλο ποδοσφαίρου U17 2013, η FIFA ενέκρινε τον ψεκασμό φυγής (vanishing spray) ώστε να χρησιμοποιηθεί από τους διαιτητές της διοργάνωσης με σκοπό να σηματοδοτήσει την γραμμή για την αμυνόμενη ομάδα κατά τη διάρκεια ελεύθερου λακτίσματος.
Τελική Κατάταξη
Σημείωση: Σύμφωνα με τη στατιστική σύμβαση στο ποδόσφαιρο, οι αγώνες που οδηγούνται στην παράταση υπολογίζονται ως νίκες και ήττες, ενώ οι αγώνες που κρίνονται στα πέναλτι υπολογίζονται ως ισοπαλίες.
Εξωτερικοί σύνδεσμοι
Κατηγορία:Παγκόσμιο κύπελλο συλλόγων Κατηγορία:Ποδόσφαιρο το 2013
Μετφορμίνη
Η μετφορμίνη, (με εμπορική ονομασία Glucophage και Glucofree μεταξύ άλλων), είναι  ένα από τα πρώτης γραμμής φάρμακα για τη θεραπεία του διαβήτη τύπου 2, ιδιαίτερα σε ανθρώπους που είναι υπέρβαροι. Χρησιμοποιείται επίσης στη θεραπεία του συνδρόμου πολυκυστικών ωοθηκών. Περιορισμένα στοιχεία δείχνουν ότι η μετφορμίνη μπορεί να συμβάλει στην πρόληψη της καρδιαγγειακής νόσου, του καρκίνου και να αποτρέψει τις επιπλοκές του διαβήτη. Δεν σχετίζεται με αύξηση του σωματικού βάρους. Η μετφορμίνη λαμβάνεται από το στόμα με δισκία των 850mg και 1000mg. Κυκλοφορεί και σε συνδυασμό με άλλες αντιδιαβητικές δραστικές ουσίες όπως γλιβενκλαμίδη, σιταγλιπτίνη και αλογλιπτίνη υπό μορφή δισκίου.
Η μετφορμίνη είναι γενικά καλά ανεκτή. Συχνές ανεπιθύμητες ενέργειες περιλαμβάνουν τη διάρροια, τη ναυτία και το κοιλιακό άλγος. Έχει χαμηλό κίνδυνο πρόκλησης χαμηλών επίπεδων σακχάρου στο αίμα (υπογλυκαιμία). Το υψηλό επίπεδο γαλακτικού οξέως στο αίμα είναι επίσης μία παρενέργεια αν το φάρμακο έχει συνταγογραφηθεί ακατάλληλα και σε υπερβολικά μεγάλες δόσεις. Η μετφορμίνη δεν πρέπει να χρησιμοποιείται σε άτομα με σημαντική ηπατική νόσο ή προβλήματα στα νεφρά. Ενώ δεν υπάρχει σαφής αντένδειξη για τη χρήση της κατά τη διάρκεια της εγκυμοσύνης, είναι προτιμότερη η ινσουλίνη για τον διαβήτη κύησης. Η μετφορμίνη ανήκει στις  διγουανίδες. Λειτουργεί μειώνοντας την παραγωγή γλυκόζης από το ήπαρ και αυξάνοντας την ευαισθησία των ιστών του σώματος στην ινσουλίνη.
Ιστορία
Η μετφορμίνη ανακαλύφθηκε το 1922. Ο Γάλλος γιατρός Jean Sterne άρχισε μελέτη σε ανθρώπους τη δεκαετία του 1950. Εισήχθη ως φάρμακο στη Γαλλία το 1957 και στις ΗΠΑ το 1995.
Διάθεση
Βρίσκεται στη λίστα βασικών φαρμάκων του  Παγκόσμιου Οργανισμού Υγείας, στα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Η μετφορμίνη πιστεύεται ότι είναι τα πιο ευρέως χρησιμοποιούμενα φάρμακα για τον διαβήτη που λαμβάνονται από το στόμα. Είναι διαθέσιμο ως γενόσημο φάρμακο. Η τιμή χονδρικής πώλησης στον ανεπτυγμένο κόσμο είναι μεταξύ 0,21 και 5,55 δολάρια ανά μήνα με τιμές του 2014. Στις Ηνωμένες Πολιτείες, κοστίζει 5 έως 25 δολάρια ανά μήνα.
Οκολτίν
Το Οκολτίν (Oqoltin, Оқолтин, Акалтын, Akaltyn) είναι οικισμός στην περιφέρεια Αντιτζάν στο Ουζμπεκιστάν. Είναι το διοικητικό κέντρο της επαρχίας Ουλουγκνόρ. Ο πληθυσμός της πόλης το 1989 ήταν 6.522 κάτοικοι ενώ το 2003 9.000 κάτοικοι.
Παραπομπές
Κατηγορία:Πόλεις του Ουζμπεκιστάν
Σώγχις ο Σαΐτης
Ο Σώγχις ο Σαΐτης (αρχαία: Σῶγχις ὁ Σαΐτης) (fl. 594 π.Χ.) ήταν ιερέας στην αρχαία Αίγυπτο, ο οποίος αναφέρεται σε ελληνικά κείμενα σε σχέση με την αφήγηση της Ατλαντίδος. Δεν είναι είναι καθαρό αν ήταν ιστορικό πρόσωπο.
Στους διαλόγους του Τίμαιος και Κριτίας, οι οποίοι γράφτηκαν περίπου το 360 π.Χ., ο Πλάτωνας αφηγείται μέσου του χαρακτήρα του Τίμαιου πώς ο Σόλωνας (638–558 π.Χ.) ταξίδεψε στην Αίγυπτο, και συνάντησε στην πόλη Σάις τους ιερείς της θεάς Νηίθ. Ένας γηραιός ιερέας του διηγείται ότι 9000 χρόνια πριν η Αθήνα βρισκόταν σε διαμάχη με την μεγάλη δύναμη, την Ατλαντίδα, η οποία αφανίστηκε από φυσική καταστροφή.
Ο Πλάτωνας δεν αναφέρει το όνομα του ιερέα, αλλά ο Πλούταρχος (46–120 μ.Χ.) στο έργο του Βίοι Παράλληλοι ( Βίος του Σόλωνα), ταυτίζει τον ιερέα με τον Σώγχι:
Στις εκβολές του Νείλου, κοντά στις ακτές του Κάνωπου, πέρασε κάποιο καιρό μελετώντας με τον Ψένωφι της Ηλιούπολης, και τον Σώγχι, τον πιο σοφό από όλους τους ιερείς, από τον οποίον, όπως λέει ο Πλάτωνας, έμαθε την ιστορία της Ατλαντίδος και την συνέθεσε σε ένα ποίημα, με σκοπό να την γνωρίσει στους Έλληνες.
Ο Πλούταρχος παραθέτει μια πιο λεπτομερή αναφορά στους Έλληνες φιλόσοφους που επισκέφτηκαν την Αίγυπτο και συμβουλεύτηκαν τους Αιγύπτιους ιερείς στο έργο του Ηθικά - Περί Ίσιδος και Οσίριδος. Έτσι, ο Θαλής, ο Εύδοξος, ο Σόλωνας, ο Πυθαγόρας, (μερικοί κατατάσσουν και τον Λυκούργο), και ο Πλάτωνας, ταξίδεψαν στην Αίγυπτο και συζήτησαν με τους ιερείς. Ο Εύδοξος διδάχθηκε από τον Χόνουφι της Μέμφιδος, ο Σόλων από τον Σώγχι τον Σαΐτη, και ο Πυθαγόρας από τον Οίνουφι της Ηλιούπολης.
Παραπομπές
Κατηγορία:Ατλαντίδα
Νησιά της Μαγδαληνής
thumb|Πολύχρωμες κατοικίες επί του αρχιπελάγους Τα Νησιά της Μαγδαληνής (γαλλικά: Îles de la Madeleine· αγγλικά: Magdalen Islands) είναι μικρό αρχιπέλαγος στον κόλπο του Αγίου Λαυρεντίου με έκταση 205,53 τετραγωνικά χιλιόμετρα. Διοικητικά, τα νησιά αποτελούν μέρος της περιοχής Γκασπεζί–Ιλ ντε λα Μαντλέν στην καναδική επαρχία του Κεμπέκ, αλλά γεωγραφικά, είναι πιο κοντά στις θαλάσσιες επαρχίες παρά στη Χερσόνησο Γκασπέ, στα ηπειρωτικά του Κεμπέκ.
Παραπομπές
Κατηγορία:Νησιά του Καναδά Κατηγορία:Κεμπέκ
Διοικητική διαίρεση νομού Βοιωτίας (πρόγραμμα Καποδίστριας)
Στην παρακάτω λίστα αναφέρονται οι δήμοι, οι κοινότητες, τα δημοτικά και κοινοτικά διαμερίσματα και οι οικισμοί του νομού Βοιωτίας σύμφωνα με το Σχέδιο Καποδίστριας, που ήταν σε ισχύ μέχρι το 2010. Νομός Βοιωτίας  [131.085] right|350px
-- Δήμος Λεβαδέων --
Ο δήμος Λεβαδέων έχει (πραγματικό) πληθυσμό 21.492 κατοίκους. Στον δήμο περιλαμβάνονται:
-- Δήμος Ακραιφνίας --
Ο δήμος Ακραιφνίας έχει (πραγματικό) πληθυσμό 3.230 κατοίκους. Στον δήμο περιλαμβάνονται:
-- Δήμος Αλιάρτου --
Ο δήμος Αλιάρτου έχει (πραγματικό) πληθυσμό 6.351 κατοίκους. Στον δήμο περιλαμβάνονται:
-- Δήμος Αράχοβας --
Ο δήμος Αράχοβας έχει (πραγματικό) πληθυσμό 4.180 κατοίκους. Στον δήμο περιλαμβάνονται:
-- Δήμος Βαγίων --
Ο δήμος Βαγίων έχει (πραγματικό) πληθυσμό 4.509 κατοίκους. Στον δήμο περιλαμβάνονται:
-- Δήμος Δερβενοχωρίων --
Ο δήμος Δερβενοχωρίων έχει (πραγματικό) πληθυσμό 2.191 κατοίκους. Στον δήμο περιλαμβάνονται:
-- Δήμος Διστόμου --
Ο δήμος Διστόμου έχει (πραγματικό) πληθυσμό 4.368 κατοίκους. Στον δήμο περιλαμβάνονται:
-- Δήμος Θεσπιέων --
Ο δήμος Θεσπιέων έχει (πραγματικό) πληθυσμό 5.949 κατοίκους. Στον δήμο περιλαμβάνονται:
-- Δήμος Θηβαίων --
Ο δήμος Θηβαίων έχει (πραγματικό) πληθυσμό 23.820 κατοίκους. Στον δήμο περιλαμβάνονται:
-- Δήμος Θίσβης --
Ο δήμος Θίσβης έχει (πραγματικό) πληθυσμό 4.480 κατοίκους. Στον δήμο περιλαμβάνονται:
-- Δήμος Κορώνειας --
Ο δήμος Κορώνειας έχει (πραγματικό) πληθυσμό 4.625 κατοίκους. Στον δήμο περιλαμβάνονται:
-- Δήμος Ορχομενού --
Ο δήμος Ορχομενού έχει (πραγματικό) πληθυσμό 10.732 κατοίκους. Στον δήμο περιλαμβάνονται:
-- Δήμος Πλαταιών --
Ο δήμος Πλαταιών έχει (πραγματικό) πληθυσμό 4.715 κατοίκους. Στον δήμο περιλαμβάνονται:
-- Δήμος Σχηματαρίου --
Ο δήμος Σχηματαρίου έχει (πραγματικό) πληθυσμό 8.095 κατοίκους. Στον δήμο περιλαμβάνονται:
-- Δήμος Τανάγρας --
Ο δήμος Τανάγρας έχει (πραγματικό) πληθυσμό 4.134 κατοίκους. Στον δήμο περιλαμβάνονται:
-- Δήμος Χαιρώνειας --
Ο δήμος Χαιρώνειας έχει (πραγματικό) πληθυσμό 2.218 κατοίκους. Στον δήμο περιλαμβάνονται:
-- Κοινότητα Αντικύρας --
Η κοινότητα Αντικύρας έχει (πραγματικό) πληθυσμό 2.984 κατοίκους. Στην κοινότητα περιλαμβάνονται:
-- Κοινότητα Κυριακίου --
Η κοινότητα Κυριακίου έχει (πραγματικό) πληθυσμό 2.420 κατοίκους. Στην κοινότητα περιλαμβάνονται:
Κατηγορία:Διοικητική διαίρεση της Βοιωτίας Βοιωτια
Τζέμπελ Άχνταρ (Λιβύη)
thumb|Πράσινοι λόφοι στο Τζέμπελ Άχνταρ thumb|Το Τζέμπελ Άχνταρ είναι η υγρότερη περιοχή της Λιβύης. Η μέση ετήσια βροχόπτωση κυμαίνεται μεταξύ 400 και 600 χιλιοστά. Το Τζέμπελ Άχνταρ (αραβικά: الجبل الأخضر‎, σημ.: Το Πράσινο Βουνό) είναι μια πυκνά δασώδης, εύφορη ορεινή περιοχή στη βορειοανατολική Λιβύη. Βρίσκεται στις σύγχρονες επαρχίες Ντέρμα, Τζάμπαλ αλ Άχνταρ και Μαρτζ.
Γεωγραφία
Το Τζέμπελ Άχνταρ αποτελείται από ένα ορεινό οροπέδιο που υψώνεται σε υψόμετρο 900 μέτρων, αποτελούμενο από πολλές κοιλάδες και ουάντι. Αποτελεί το βορειοδυτικό τμήμα της χερσονήσου που εκφύεται βόρεια στη Μεσόγειο Θάλασσα, με τον κόλπο της Σύρτης στα δυτικά και το λεκανοπέδιο του Λεβάντε στα ανατολικά. Εκτείνεται από τη Βεγγάζη προς τα ανατολικά έως ακριβώς ανατολικά της Ντέρνα, μπροστά από την ακτή για περίπου 330 χιλιόμετρα. Λόγω της διάβρωσης και της εναπόθεσης, το οροπέδιο απέχει μόλις 16 χιλιόμετρα από την ακτή, αλλά σχηματίζει γκρεμούς στα απόκρημνα ακρωτήρια. Η τελική ανύψωση και κύρτωση του οροπεδίου ολοκληρώθηκε στο Μειόκαινο.
Η περιοχή είναι μία από τις ελάχιστες δασικές περιοχές της Λιβύης, η οποία στο σύνολό της είναι μία από τις λιγότερο δασόφυτες χώρες στη Γη. Είναι το υγρότερο μέρος της Λιβύης, όπου δέχεται περίπου 600 χιλιοστά βροχόπτωσης ετησίως. Οι υψηλές βροχοπτώσεις συμβάλλουν στα μεγάλα δάση της περιοχής τα οποία περιλαμβάνουν την κουμαριά και επιτρέπουν την πλούσια γεωργία φρούτων, πατάτας και σιτηρών, κάτι που είναι σπάνιο σε μια άνυδρη χώρα όπως η Λιβύη. Καμήλες, κατσίκες και πρόβατα εκτρέφονται μέσα και γύρω από το Τζέμπελ Άχνταρ και οι βοσκοί τείνουν να είναι νομάδες.
Πανίδα
Η δασώδης αυτή περιοχή, εκτός από την πλούσια χλωρίδα, φιλοξενεί είδη όπως την Ύαινα τη ραβδωτή (Hyaena hyaena), την Κόκκινη αλεπού (Vulpes vulpes), την Κοινή γεννέτα (Genetta genetta), την Αιγυπτιακή μαγκούστα (Herpestes ichneumon), τον Βορειοαφρικανικό σκαντζόχοιρο (Atelerix algirus) και τη Βορειοαφρικανική μυγαλή ελέφαντας (Petrosaltator rozeti).
Παραπομπές
Κατηγορία:Βουνά της Λιβύης Κατηγορία:Γεωγραφία της Λιβύης Κατηγορία:Κυρηναϊκή
Αντρές Βελενκόσο
Ο Αντρές Βελενκόσο Σεγκούρα (ισπανικά: Andrés Velencoso Segura) (γεν. 11 Μαρτίου 1978, Χιρόνα ) είναι Ισπανός μοντέλο και ηθοποιός, ιδιαίτερα γνωστός για τις διαφημιστικές του καμπάνιες για τις γνωστές εταιρείες Chanel και Louis Vuitton.
Μόντελινγκ
μικρογραφία|Ο Βελενκόσο το 2014. Ο Βελενκόσο ξεκίνησε την καριέρα του στο μόντελινγκ αφού τελείωσε το γυμνάσιο, υπογράφοντας συμβόλαιο με το Group Model Management, ένα ισπανικό πρακτορείο μοντέλων. Όμως η αρχή της καριέρας του ήταν γεμάτη απόρριψη. Όταν ο Βελενκόσο πήγε στο Μιλάνο, σχεδόν όλοι οι πράκτορες τον βρήκαν αχρησιμοποίητο. Η τύχη του άλλαξε όταν η Νάταλι Κέιτς, μια πράκτορας της Q Model Management με έδρα τη Νέα Υόρκη του άνοιξε την πόρτα το 2001, παρά την αδυναμία του να μιλήσει αγγλικά. Η Κέιτς τον ξεκίνησε φρέσκο ​​με τέσσερα νέα polaroid στο βιβλίο του και τον έστειλε να γνωρίσει κόσμο. Ένας από αυτούς ήταν ο φωτογράφος Ματ Αλμπιάνι, ο οποίος αγάπησε τον Αντρές για ένα editorial που δούλευε. Την επόμενη μέρα ο Αντρές βρέθηκε σε γυρίσματα στο East Hampton της Νέας Υόρκης. Μετά από λίγες μόνο μέρες στην πόλη, τράβηξε τα βλέμματα μερικών από τους πιο διάσημους φωτογράφους της βιομηχανίας, συμπεριλαμβανομένων των Μάικλ Θόμπσον και Φρανσουά Νάρς. Το 2002, έκλεισε την ανοιξιάτικη διαφημιστική καμπάνια Banana Republic και ένα χρόνο αργότερα πρωταγωνίστησε στη διαφημιστική καμπάνια της Louis Vuitton, μαζί με την Τζένιφερ Λόπεζ. Υπέγραψε συμβόλαιο αρωμάτων με τη Chanel Allure Homme Sport και έγινε το πρόσωπο της Loewe το 2004. Έφτασε το πρώτο του εξώφυλλο σε περιοδικό για το Arena Homme + για τη χειμερινή έκδοση του 2005 και εμφανίστηκε στη διαφημιστική καμπάνια Jean Paul Gaultier, με την Ζιζέλ Μπούντχεν και την Νταιάνα Ντοντόε.
Ο Βελενκόσο έχει βρεθεί στα εξώφυλλα πολλών κορυφαίων περιοδικών μόδας, συμπεριλαμβανομένων των L'Officiel Hommes, Hercules, Arena Homme + και διεθνών εκδόσεων των Elle, Vanity Fair και L'Officiel Hommes. Από το ντεμπούτο του, υπήρξε το πρόσωπο πολλών διαφημιστικών καμπανιών, συμπεριλαμβανομένων των Banana Republic, Louis Vuitton, H&M, Trussardi, Chanel, Ermenegildo Zegna, Loewe, Jean Paul Gaultier, Elie Tahari και Etro. Εκτός από τον Θόμπσον και τον Νάρς, έχει συνεργαστεί με πολλούς άλλους γνωστούς φωτογράφους.
Έχει υπογράψει με την IMG Models στη Νέα Υόρκη, με την MGM στο Παρίσι, με το Model Management στην Κοπεγχάγη, το I LOVE Models στο Μιλάνο και τη Donna Models στο Τόκιο. Συμμετείχε στο άρωμα της Κάιλι Μινόγκ, 'Inverse' στην επίσημη έντυπη καμπάνια και στην τηλεοπτική διαφήμιση. Ο Βελενκόσο έλαβε το βραβείο «Tossenc D'Honor» στην πατρίδα του, Χιρόνα στις 14 Μαΐου 2010.
Υποκριτική
Παράλληλα με τη δουλειά του στο μόντελινγκ, ο Βελενκόσο είναι επίσης ηθοποιός, έχοντας εμφανιστεί σε ταινίες όπως το Summer Camp και εμφανίστηκε ως Ρουμπέν Μπαραχόνα στην ισπανική τηλεοπτική σειρά B&b, de boca en boca. Το 2017, ανακοινώθηκε ότι θα πρωταγωνιστούσε στο Edha, το πρώτο πρωτότυπο δράμα του Netflix που παράγεται στην Αργεντινή. Το 2017 έπαιξε και τον Ομάρ στο Velvet Collection. Το 2021, υποδύθηκε τον Αρμάντο στο Elite (σεζόν 4). Στη συνέχεια εμφανίστηκε σε δύο επεισόδια της σεζόν 5. Το 2022, εμφανίστηκε στο A Private Affair.
Προσωπική ζωή
Ο Βελενκόσο ήταν σε σχέση με την Αυστραλή τραγουδίστρια Κάιλι Μινόγκ, από τον Ιούλιο του 2008, έως τον Οκτώβριο του 2013. Μεταξύ 2013 και 2015 έβγαινε με την Ισπανίδα ηθοποιό Ούρσουλα Κορμπερό. Το καλοκαίρι του 2019 ξεκίνησε μια σχέση με την παρουσιάστρια Λάρα Άλβαρεθ, η οποία έληξε μετά από πέντε μήνες. Τον Σεπτέμβριο του 2020 ξεκίνησε σχέση με την ηθοποιό και παρουσιάστρια Πάουλα Γκόμες.
Εξωτερικοί σύνδεσμοι
Κατηγορία:Ισπανοί μοντέλα Κατηγορία:Ισπανοί ηθοποιοί
Πιά (Ανατολικά Πυρηναία)
Το Πιά (γαλλικά: Pia, καταλανικά: Pià) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Πιανέν (γαλλικά: Pianencs).
Παραπομπές
Κατηγορία:Κοινότητες των Ανατολικών Πυρηναίων
Πίτσα Μπουρνόζου
Η Πίτσα Μπουρνόζου (23 Φεβρουαρίου 1945 - 5 Ιανουαρίου 2007) ήταν Ελληνίδα ηθοποιός, μεταφράστρια και ποιήτρια.
Βιογραφία
Γεννήθηκε στην Αθήνα και έδειξε από μικρή το ταλέντο της. Μαθήτρια ακόμα στο Ινστιτούτο Αγγλικών IAS, έπαιξε το ρόλο της Αμάντα στον Γυάλινο κόσμο του Τένεσι Ουίλιαμς σε παράσταση που ανέβασε ο Σταμάτης Φασουλής, μαθητής αγγλικών και εκείνος του φροντιστηρίου. Ηταν φυσικό λοιπόν να την κερδίσει το θέατρο. Τελείωσε τη δραματική σχολή του Θεάτρου Τέχνης Καρόλου Κουν με άριστα το 1968 και συμπλήρωσε τις θεατρικές της σπουδές στο London School of Dramatic Art.
Μιλούσε και μετέφραζε Αγγλικά και Γερμανικά. Είχε πάρει μαθήματα πιάνου, βιολιού και κιθάρας. Είχε παρακολουθήσει μαθήματα χορού/κίνησης στο City Literary Institute of London με τον Ρόναλντ Ουίλσον, στη Ζουζού Νικολούδη, στην Ερση Πίττα, στον Ντανιέλ Λομμέλ, στην Καίη Χόλντεν, κλασσικού μπαλέτου στη Σόνια Μοριάνοβα και ρυθμικής στις Emmy Speck και Μatey-Ρουσοπούλου. Εκτός από την ηθοποιία και τη μετάφραση, δίδαξε σε θεατρικές σχολές και εργαστήρια, σκηνοθέτησε, επιμελήθηκε σκηνικά και κουστούμια, έγραψε θεατρικά, ποιήματα, διηγήματα, κ.α. Ποιήματά της έχουν δημοσιευθεί στα λογοτεχνικά περιοδικά Υδρία, Μικρή υδρία, Περίπλους, Ομπρέλα, Ρωγμές και Οδός Πανός. Ήταν μέλος του Σωματείου Ελλήνων Ηθοποιών (ΣΕΗ), της Ενωτικής Πορείας Συγγραφέων (ΕΠΟΣ), του L'Institut International du Theatre (ITI), κλπ. Είχε τιμηθεί με μετάλλιο από τον Δήμο Ελευσίνας για απαγγελία.
Στην ΕΡΤ συμμετείχε ως ηθοποιός, σκηνοθέτης και μεταφράστρια, καθώς και ως παραγωγός στο ραδιόφωνο και σε παιδικές εκπομπές, αλλά κυρίως πήρε μέρος σε πολλές θεατρικές παραστάσεις του Θεάτρου της Δευτέρας.
Λίγες μέρες πριν από το θάνατό της από πνευμονία, πήρε μέρος σε μία έκθεση στην Ελληνική Φωτογραφική Εταιρεία με πρωτότυπα δικά της σχέδια στον υπολογιστή.
Πηγές
Κατηγορία:Νεοέλληνες λογοτέχνες Κατηγορία:Νεοέλληνες ποιητές Κατηγορία:Έλληνες μεταφραστές Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί ραδιοφώνου Κατηγορία:Ελληνίδες ηθοποιοί φωνής
Ίνε του Ουέσσεξ
Ο Ίνε του Ουέσσεξ (Ine of Wessex, πέθανε το 728) βασιλιάς του Ουέσσεξ (688–726) ήταν γιος του Κένρεντ του Ουέσσεξ, εγγονός του Κεολβάλδου αδελφού του Κινεγκίλς του Ουέσσεξ με καταγωγή απ'ευθείας από τον Κέρντικ του Ουέσσεξ γενάρχη του Οίκου του Ουέσσεξ. Ο προκάτοχος του Κεντβάλλα του Ουέσσεξ κατόρθωσε να φέρει ολόκληρη τη νότια Αγγλία υπό την εξουσία των Δυτικών Σαξόνων του Ουέσσεξ αλλά ο Ίνε δεν κατόρθωσε να το διατηρήσει. Στα τέλη της βασιλείας του το Κεντ, το Σάσσεξ και το Έσσεξ δεν βρίσκονταν υπό την κυριαρχία του Ουέσσεξ αλλά ο Ίνε κατόρθωσε να επεκτείνει την κυριαρχία του σε ολόκληρο το Χαμσάιρ και στα νότια τμήματα της χερσονήσου. Οι "Νόμοι του Ίνε" ήταν οι πρώτοι νόμοι οι οποίοι εκδόθηκαν γύρω στο 694 από Αγγλοσάξονα βασιλιά εκτός του Κεντ, οι νόμοι του Ίνε αποκαλύπτουν τα έθιμα της Αγγλοσαξονικής κοινωνίας και τις χριστιανικές πεποιθήσεις των κατοίκων. Το εμπόριο την εποχή του Ίνε γνώρισε τεράστια ακμή σε ολόκληρη την Αγγλία με σημαντικότερο εμπορικό κέντρο την περιοχή της Σαουθάμπτον. Την εποχή του Ίνε το βασίλειο του Ουέσσεξ ξεκίνησε την κοπή νομισμάτων τα οποία έφεραν το όνομα του. Μετά από 38 χρόνια βασιλείας παραιτήθηκε από τον θρόνο προκειμένου να πραγματοποιήσει προσκύνημα στην Ρώμη (728), άφησε διάδοχο του στον θρόνο του Ουέσσεξ τον νεαρό Έθελχερντ του Ουέσσεξ.
Άνοδος στον θρόνο
Ο Ίνε είχε άλλον έναν αδελφό τον Ίνγκιλντ (πέθανε το 718) και άλλες δυο αδελφές την Κάθμπουρ και την Κουένμπουρ, η Κάθμπουρ παντρεύτηκε τον Άλντφριθ της Νορθουμβρίας και ο ίδιος ο Ίνε παντρεύτηκε την Έθελμπουργκ του Ουέσσεξ. Ο Βέδας αναφέρει ότι ο Ίνε καταγόταν από "βασιλικό αίμα" της δυναστείας των Δυτικών Σαξόνων. Το γενεαλογικό δέντρο του Ίνε και των βασιλέων του Ουέσσεξ φαίνεται από δυο βασικά πηγές : το Αγγλοσαξωνικό χρονικό και τον "Γενεαλογικό Κατάλογο των βασιλέων των Δυτικών Σαξόνων". Το Αγγλοσαξωνικό χρονικό συνεγράφη τον 9ο αιώνα στη βασιλική αυλή του Ουέσσεξ και περιέχει μερικές σοβαρές διαφορές σε σχέση με τον Γενεαλογικό Κατάλογο των βασιλέων των Δυτικών Σαξόνων. Οι διαφορές οφείλονται στις σκληρές προσπάθειες των μετέπειτα ιστορικών να πείσουν με όσο το δυνατό περισσότερα στοιχεία την καταγωγή όλων των βασιλέων του Ουέσσεξ από τον Κέντρικ. Ο προκάτοχος του Ίνε στον θρόνο του Ουέσσεξ ήταν επίσημα ο Κεντβάλλα αλλά αυτό αμφισβητείται από μερικούς ιστορικούς. Σύμφωνα με τον "Γενεαλογικό Κατάλογο των βασιλέων των Δυτικών Σαξόνων" ο Κεντβάλλα παραιτήθηκε προκειμένου να αναχωρήσει για προσκύνημα στη Ρώμη και να βαπτιστεί χριστιανός, ο κατάλογος καταγράφει ότι ο Ίνε βασίλευσε 37 χρόνια και παραιτήθηκε το 726. Οι ημερομηνίες παραπέμπουν ότι δεν ανέβηκε στον θρόνο πριν από το 689 συνεπώς υπάρχει κενό ενός έτους ανάμεσα στην παραίτηση του Κεντβάλλα και στην άνοδο στον θρόνο του Ίνε. Είναι πολύ πιθανό να συμβασίλευσε μαζί με τον πατέρα του Κένρεντ αλλά δεν υπάρχουν ενδείξεις για συμβασιλεία εκείνη την εποχή στο Ουέσσεξ, περισσότερες πληροφορίες αναφέρουν για υποτελείς βασιλείς στο Ουέσσεξ. Ο Ίνε έχει αναγνωρίσει τη βοήθεια που του είχε προσφέρει ο πατέρας του Κένρεντ στη σύνταξη των νόμων ενώ είναι βέβαιο ότι συμμετείχε στην κυβέρνηση του βασιλείου και μετά την άνοδο του γιου του στον θρόνο.
Σύνορα του βασιλείου
thumb|right|250px|Τα Αγγλικά βασίλεια στα τέλη του 7ου αιώνα Η μεγάλη επέκταση του Ουέσσεξ την περίοδο που ο Ίνε ανέβηκε στον θρόνο είναι γνωστή. Στην κοιλάδα βόρεια του Τάμεση που βρισκόταν υπό την κυριαρχία των Ουαλλών το Ουέσσεξ έχασε την ηγεμονία του λίγο πριν την παραίτηση του Κεντβάλλα ενώ στα δυτικά μέχρι το Κανάλι του Μπρίστολ η περιοχή είχε κατακτηθεί από τον Κιούλιν του Ουέσσεξ περίπου έναν αιώνα πριν. Οι Δυτικοί Σάξονες είχαν επεκταθεί στη χερσόνησο νοτιοδυτικά φτάνοντας τα σύνορα τους μέχρι το Βρετανικό βασίλειο της Νταμνονίας στην περιοχή που βρίσκονται σήμερα το Ντέβον και η Κορνουάλη. Στα ανατολικά σύνορα του βασιλείου των Δυτικών Σαξόνων βρισκόταν το βασίλειο των Ανατολικών Σαξόνων στο οποίο ανήκε το Λονδίνο και η περιοχή του Σάρρεϋ. Το βασίλειο των Νότιων Σαξόνων στα νοτιοανατολικά έφθανε μέχρι τις ανατολικές ακτές της Νήσου του Γουάιτ, πέρα από το Σάσσεξ βρισκόταν το βασίλειο του Κεντ. Ο προκάτοχος του Ίνε Κεντβάλλα κέρδισε την ηγεμονία σε όλα τα κράτη νότια του Τάμεση αφήνοντας τη Μερκία να ασκεί την εξουσία μονάχα βόρεια του Τάμεση. Ο Ίνε διατήρησε την ηγεμονία του στη Νήσο του Γουάιτ και σε όλες τις περιοχές μέχρι της Νταμνονίας αλλά στα τέλη της βασιλείας του πρέπει να είχαν χαθεί για το Ουέσσεξ το Σάσσεξ, το Σάρρεϋ και το Κεντ.
Σχέσεις με το Κεντ
Ο Ίνε έκλεισε ειρήνη με το Κεντ (694) και ο βασιλιάς Γουίτρεντ του Κεντ αναγκάστηκε να πληρώσει μεγάλη χρηματική αποζημίωση για τον θάνατο του αδελφού του Ίνε Μουλ του Κεντ ο οποίος σκοτώθηκε κατά τη διάρκεια μιας εξέγερσης στο Κεντ. Το ποσό της αποζημίωσης αναφέρεται ως "τριάντα χιλιάδες" πιθανότατα ήταν το τεράστιο ποσό των τριάντα χιλιάδων λιρών που ήταν καθορισμένο για την αποζημίωση της ζωής ενός μεγάλου ευγενούς. Οι Νότιοι Σάξονες είχαν κατακτηθεί από τον Κεντβάλλα και υποτάχθηκαν την ίδια περίοδο. Ο Νόθχελμ του Κεντ αναφέρεται σε ένα διάταγμα (692) σαν ευγενής του Ίνε, μάλλον από γάμο. Το Σάσσεξ φαίνεται ότι βρισκόταν ακόμα υπό την κυριαρχία των Δυτικών Σαξόνων την εποχή που ο Νόθχελμ είχε εκστρατεύσει στο πλευρό του Ίνε εναντίον της Νταμνονίας (710). Ο έλεγχος του Σάρρεϋ το οποίο δεν ήταν ποτέ ανεξάρτητο βασίλειο πέρασε πριν τα χρόνια της βασιλείας του Ίνε στο Κεντ, τη Μερκία, το Έσσεξ και το Ουέσσεξ. Το Έσσεξ φαίνεται ότι περιείχε το Λονδίνο και η επισκοπή του Λονδίνου είχε στις τάξεις της το Σάρρεϋ, αυτό ήταν πιθανότατα πηγή σύγκρουσης ανάμεσα στο Ουέσσεξ με τους Ανατολικούς Σάξονες και τη Μερκία μέχρι την εποχή που η επαρχία μεταφέρθηκε στην επισκοπή του Γούστερ. (705) Η απόδειξη ότι ο Ίνε είχε στα πρώτα χρόνια της βασιλείας του τον έλεγχο του Σάρρεϋ φαίνεται από την αναφορά του Ίνε για τον Έορκενβαλντ, επίσκοπο του Λονδίνου σαν "ο επίσκοπος μου".
Σχέσεις με τη Μερκία
Οι σχέσεις του Ίνε με τους Ανατολικούς Σάξονες εμφανίζονται σε ένα γράμμα (704 - 705) από τον Ουίλντχιρ, επίσκοπο του Λονδίνου προς τον Μπρίτγουλντ, αρχιεπίσκοπο του Καντέρμπερι. Το γράμμα παρουσιάζει τις διαφωνίες που δημιουργήθηκαν ανάμεσα στον βασιλιά του Ουέσσεξ και τους υπόλοιπους βασιλείς της χώρας, ο Ουίλντχιρ αναφέρεται στους βασιλείς Σίγκεχιρντ και Σουίφριντ, η αιτία της διαφωνίας ήταν η εξορία τους από τους Δυτικούς Σάξονες. Οι Ίνε συμφωνούσε ότι θα κλείσει ειρήνη μόνο υπό την προϋπόθεση ότι οι εξόριστοι θα απελαθούν, ένα συμβούλιο στο Μπρέντφορντ συνεκλήθη για να λύσει τις διαφορές. Την περίοδο αυτή φαίνεται ότι το Σάρρεϋ έφυγε από τον έλεγχο των Δυτικών Σαξόνων. Ο Βέδας αναφέρει ότι ο Ίνε κράτησε το Σάσσεξ υπό την εξουσία του "μερικά χρόνια" αλλά το 722 ένας εξόριστος ο Έαλντμπερτ δραπέτευσε στο Σάσσεξ, ο Ίνε απάντησε με επίθεση στην πόλη. Τρία χρόνια αργότερα ο Ίνε επιτέθηκε ξανά στο Σάσσεξ και σκότωσε τον Έαλντμπερτ, την ίδια περίοδο όμως οι Δυτικοί Σάξονες έχασαν τον έλεγχο του. Σε αυτό το σημείο έχει αναφερθεί ότι ο Έαλντμπερτ μπορεί να ήταν γιος του Ίνε ή του αδελφού του Ίνε Ίνγκιλντ.
Το 710 ο Ίνε και ο Νόθχελμ σύμφωνα με το Αγγλοσαξωνικό χρονικό βρέθηκαν σε πόλεμο με τον Τζέρεντ της Νταμνονίας, ο Ιωάννης του Γούστερ αναφέρει ότι ο Τζέρεντ σκοτώθηκε σε αυτή τη μάχη. Είναι παραδοσιακά αποδεκτό ότι ο Ίνε απέκτησε τον έλεγχο της περιοχής του Ντέβον και τα σύνορα με την Νταμνονία έφτασαν μέχρι τον ποταμό Θάμαρ. Το γεγονός αυτό δεν ταιριάζει με την πληροφορία που μας παρέχεται στη συνέχεια για τη μάχη της Χεχίλ, τα "Χρονικά του Καμπραί" αναφέρουν ότι οι Βρετανοί νίκησαν τους εχθρούς τους σε αυτή τη μάχη (722). Οι εχθροί ήταν ο Ίνε και ο λαός του αλλά η τοποθεσία της μάχης δεν έχει διευκρινιστεί, ιστορικοί αναφέρουν ότι πιθανότατα να ήταν η Κορνουάλη ή το Ντέβον. Ο Ίνε πολέμησε στο Γούντεν'ς Μπάροου εναντίον του Κέολρεντ της Μερκίας (715), το αποτέλεσμα δεν έχει διευκρινιστεί, το Γούντεν'ς Μπάροου ήταν ένας τύμβος ο οποίος ονομάζεται σήμερα "Λίθος του Αδάμ" στη μονή του Άλτον στο Γουιλσάιρ. Ο Ίνε μπορεί να μην ανέκτησε περιοχές βόρεια του Τάμεση κάτι που είχαν κατορθώσει παλιότεροι αλλά είχε αποκτήσει τον πλήρη έλεγχο στον νότο, ένα διάταγμα (687) τον παρουσιάζει να παρέχει δωρεές γης κοντά στο Μπέιζιλντον. Το 721 το χρονικό γράφει ότι ο Ίνε σκότωσε τον Κίνεγουλφ αλλά τίποτα άλλο δεν είναι γνωστό γι'αυτόν πιθανότατα συνδέεται με τον βασιλικό Οίκο του Ουέσσεξ, μια εμφύλια διαμάχη ξέσπασε αμέσως μετά, σύμφωνα με το χρονικό η σύζυγος του Ίνε Έθελμπουργκ κατέστρεψε το Τόουντον που ο ίδιος ο σύζυγος της είχε οικοδομήσει τα πρώτα χρόνια. Η πρώτη αναφορά για τον τίτλο του κόμη στο Ουέσσεξ παρουσιάζεται την εποχή του Ίνε, φαίνεται ότι μοίρασε τη χώρα σε διοικητικές περιφέρειες όπως το Χάμσαιρ, το Ουίλτσαιρ, το Σάμερσετ, το Ντέβον και το Ντόρσετ με όρια τα σύνορα που υπήρχαν μεταξύ τους. Οι περιοχές αυτές έγιναν ανεξάρτητες κομητείες που κυβερνήθηκαν από μέλη της βασιλικής οικογένειας.
Εμπόριο
Στα μέσα της βασιλείας του Ίνε η εμπορική εγκατάσταση του Χάμγουικ μεταφέρθηκε στη δεξιά όχθη του ποταμού Ίτσεν στη θέση που βρίσκεται σήμερα το Σαουθάμπτον. Τα αγαθά ήταν κυρίως γυάλινα δοχεία και εργαλεία αγγειοπλαστικής ενώ όπως φάνηκε σε ευρήματα από οστά ζώων υπήρχε και εμπόριο δέρματος, σε περισσότερο εκτεταμένες έρευνες βρέθηκαν νομίσματα από τη Φρισία, υφαντά και εργαλεία μεταλλουργίας. Δεν είναι γνωστό αν ο ίδιος ο Ίνε έδειξε προσωπικό ενδιαφέρον αλλά το βέβαιο είναι ότι οι εμπορικές συναλλαγές δεν μπορούσαν να γίνουν χωρίς βασιλική προστασία. Ο συνολικός πληθυσμός του Χάμγουικ εκτιμάται εκείνη την εποχή στους 5000 κατοίκους, μεγάλο τμήμα του πληθυσμού εγκαταστάθηκε στην πόλη από τον ίδιο τον βασιλιά. Η μεγάλη επέκταση του εμπορίου φαίνεται από την κυκλοφορία του νέου νομίσματος στην κοιλάδα του Τάμεση, είναι βέβαιο ότι το πρώτο νομισματοκοπείο εγκαταστάθηκε την εποχή της βασιλείας του Ίνε αν και τα πρώτα νομίσματα δεν είχαν τυπωμένο το όνομα του βασιλιά.
Δημιουργία νέας νομοθεσίας
thumb|right|250px|Τα Χρονικά του Πίτερμπρο με τους πρώτους γραπτούς νόμους του Ίνε του Ουέσσεξ Οι παλαιότεροι Αγγλοσαξονικοί νόμοι που έχουν διασωθεί χρονολογούνται την περίοδο 602 - 603 από τον Έθελμπερτ του Κεντ του οποίου η βασιλεία τελείωσε το 616. Τη δεκαετία του 670 και του 680 νομικοί κώδικες εκδόθηκαν στα ονόματα του Χλόθχερ και του Έαντρικ του Κεντ, οι επόμενοι βασιλείς οι οποίοι εξέδωσαν νόμους ήταν ο Ουίτρεντ του Κεντ και ο Ίνε. Οι ημερομηνίες οι οποίες εκδόθηκαν οι νόμοι του Ουίτρεντ και του Ίνε είναι αβέβαιες αλλά υπάρχουν πολλές ενδείξεις ότι οι νόμοι του Ουίτρεντ εκδόθηκαν στις 6 Σεπτεμβρίου 695 ενώ οι νόμοι του Ίνε λίγο πριν από το 694. Ο Ίνε έκανε ειρηνική συμφωνία με τον Ουίτρεντ μετά την αποζημίωση για τον θάνατο του Μουλ ενώ υπάρχουν πολλές ενδείξεις ότι οι δυο βασιλείς συνεργάστηκαν για τη δημιουργία των νόμων τους, υπάρχει επιπλέον μια ρήτρα η οποία εμφανίζεται με κοινή μορφή και στους δυο κώδικες. Είναι πολύ πιθανό ο Ίνε και ο Ουίτρεντ να συνεργάστηκαν για να αποκαταστήσουν και οι δυο την εξουσία τους μετά από μια περίοδο μεγάλης διαταραχής που προηγήθηκε στα βασίλεια τους.
Οι νόμοι του Ίνε διασώθηκαν μόνο χάρη στο γεγονός ότι ο Αλφρέδος ο Μέγας στηρίχτηκε σε αυτούς για να δημιουργήσει τους δικούς του νόμους. Τα παλαιότερα έγγραφα με τους νόμους του Ίνε και του Αλφρέδου περιέχονται στα παλαιότερα κείμενα του Αγγλοσαξονικού χρονικού. Δυο κείμενα έχουν επιπλέον διασωθεί, το πρώτο από αυτά είναι αντιγραφή των νόμων του Ίνε που μεταφέρθηκε στη Βρετανική Βιβλιοθήκη αλλά καταστράφηκε από φωτιά, ένα τμήμα τους τα κεφάλαια 66 - 76.2 διασώθηκε από την καταστροφή, τμήμα των νόμων του Ίνε βρίσκεται σήμερα στο Βρετανικό Μουσείο. Οι αυθεντικοί νόμοι του Ίνε δεν έχουν διασωθεί αφού ο Αλφρέδος ο Μέγας στον πρόλογο του αναφέρει ότι έχει απορρίψει τους νόμους του Ίνε με τους οποίους δεν συμφωνούσε, δεν έχει αναφέρει ποιους νόμους έχει απορρίψει αλλά το βέβαιο είναι ότι οι αυθεντικοί νόμοι του Ίνε δεν έχουν διασωθεί. Στον πρόλογο του ο Ίνε αναφέρει τους συμβούλους του οι οποίοι ήταν οι επίσκοποι Έορκενβαλντ, Χίντ και ο πατέρας του Κένρεντ, ήταν χριστιανός βασιλιάς και η θρησκεία φαίνεται καθαρά στους νόμους του. Οι όρκοι ενός χριστιανού έχουν μεγάλη βαρύτητα στους νόμους, εξετάζονται η βάπτιση, η τήρηση των θρησκευτικών κανόνων και δίνει μεγάλη προσοχή στις αστικές υποθέσεις.
Οι νόμοι του Ίνε
Ένας από τους νόμους αναφερόταν στη χρήση της κοινής γης η οποία θα έπρεπε να διανεμηθεί σε έναν αριθμό από κατόχους, κάθε κάτοχος θα είχε τη δική του μερίδα την οποία θα έπρεπε να περιφράξει επειδή θα ήταν υπεύθυνος αν τα βοοειδή του διέφευγαν και έκαναν ζημιά σε περιοχή άλλου κατόχου. Είναι αξιοσημείωτο γιατί χρειαζόταν βασιλικός νόμος για να διευθετηθεί ένα τέτοιο τοπικό ζήτημα ενώ ο νόμος δεν αναφερόταν καθόλου για τον ρόλο των αρχόντων στην επίλυση των προστριβών μεταξύ των κατόχων. Είναι ξεκάθαρο ότι ο κάτοχος δεν είχε υπό την ιδιοκτησία του τη γη αλλά βρισκόταν με τον άρχοντα σε μια σχέση ενοικιαστή με ιδιοκτήτη, η σχέση αυτή βρισκόταν υπό την επίβλεψη του βασιλιά. Η ασχολία των νόμων με την εκτροφή των βοοειδών δείχνει ότι η οικονομία του Ουέσσεξ τότε βασιζόταν στην αγροτική παραγωγή, στη γεωργία στηριζόταν τότε ολόκληρη η Βρετανία ακόμα και περιοχές βόρεια του Ουέσσεξ όπως το Λίντσει και η Ντέιρα, υπήρχαν και περιοχές όμως στο Ουέσσεξ όπως το Ντέβον που δεν εφαρμόστηκε το σύστημα. Οι νόμοι καθόριζαν ένα μέτρο έκτασης τη Γιάρδα η οποία κωδικοποιείται για πρώτη φορά σε βασιλικά έγγραφα, η τιμή της διέφερε από περιοχή σε περιοχή αλλά δεν μπορούσε πουθενά να ξεπεράσει τα 120 Έικρ. Η γιάρδα έγινε στη συνέχεια η συνηθισμένη μονάδα μέτρησης για τον αγροτικό πληθυσμό του μεσαίωνα τους γνωστούς "βιγκράτες". Ένας ιστορικός αναφέρει "οι αρχές της μόνιμης οικονομίας αναφέρονται σαφέστατα στους νόμους του Ίνε".
Οι νόμοι αναφέρουν τα πρόστιμα που θα έπρεπε να καταβληθούν στον βασιλιά για την άρνηση της στρατιωτικής θητείας τα οποία έφταναν στο ποσό των 120 σεληνίων για έναν ευγενή και 30 σεληνίων για έναν ελεύθερο πολίτη. Οι ιστορικοί διαφωνούν στο θέμα σχετικά με την περίοδο θητείας του ελεύθερου πολίτη, είναι σαφές σύμφωνα με τους νόμους ότι έπρεπε όλοι να υπηρετήσουν επειδή η ήττα από τον εχθρό ισοδυναμούσε με σκλαβιά. Ένας άλλος νόμος αφορούσε τις δίκες σχετικά με φόνους εισάγοντας τον θεσμό των ενόρκων οι οποίοι θα μπορούσαν να ορκιστούν σχετικά με την αθωότητα του κατηγορουμένου, ένας από αυτούς θα ήταν ευγενείς δεν εμπιστευόταν δηλαδή τον θεσμό αποκλειστικά σε απλούς πολίτες. Αυτό άλλαζε σαφώς τις παλαιότερες μορφές που διεξάγονταν οι δίκες, στις παλιότερες δίκες μονάχα οι συγγενείς θα μπορούσαν να ορκιστούν για την αθωότητα του κάθε κατηγορουμένου. Οι νόμοι του Ίνε έκαναν σαφή διαχωρισμό ανάμεσα στους Βρετανούς και τους Σάξονες υπηκόους, οι νόμοι ήταν περισσότερο καταπιεστικοί για τους Σάξονες αλλά σε καμιά περίπτωση εξοντωτικοί. Οι πηγές εκείνης της εποχής δείχνουν ότι οι πληθυσμοί δεν ενσωματώθηκαν, υπήρχε σαφής διάκριση μεταξύ τους ενώ το δυτικό τμήμα του Ουέσσεξ κατοικήθηκε ελάχιστα από τους νεοφερμένους Σαξονικούς πληθυσμούς. Είναι αξιοσημείωτο το γεγονός ότι ο Ίνε έγραψε τους νόμους του με Αγγλική ορολογία, αυτό δείχνει ότι υπήρχαν σημάδια από τότε για τη μελλοντική ενοποίηση όλων των λαών που κατοικούσαν τη Βρετανία σε έναν ενιαίο.
Σχέσεις με την εκκλησία
Ο Ίνε ήταν χριστιανός βασιλιάς, φέρεται καθαρά από τους νόμους του ως προστάτης της εκκλησίας. Η εισήγηση των νόμων του έγινε με τη συνεργασία επισκόπων όπως ο Έονκερβαλντ, επίσκοπος του Λονδίνου και ο Χίντε επίσκοπος του Γούστερ, στον πρόλογο αναφέρει "όλοι οι ευγενείς, οι σύμβουλοι του λαού μου μαζί με μια μεγάλη συνάθροιση με τη χάρη του Θεού". Οι νόμοι παρουσιάζουν καθαρά τις χριστιανικές του πεποιθήσεις καθορίζοντας υποχρεωτική τη βάπτιση και αναφέροντας το ποσό του προστίμου για τα αβάπτιστα βρέφη. Υποστήριξε την εκκλησία, αυτό φάνηκε καθαρά με την ίδρυση της επισκοπής του Σέρμπορν η οποία διαχωρίστηκε από την επισκοπή του Γούστερ (705), αρχικά αντιτάχθηκε στον διαχωρισμό και δέχτηκε απειλές για αφορισμό από τον αρχιεπίσκοπο του Καντέρμπερι αλλά συμφώνησε μετά τον θάνατο του επισκόπου Χέιντ. Τα πρώτα μοναστήρια των Δυτικών Σαξόνων ιδρύθηκαν την περίοδο της βασιλείας του Ίνε από την ευγενή του Μπούγκα, την κόρη του Κεντγουίν και την αδελφή του Κάθμπουρ η οποία ίδρυσε το Γουίμπορν Μίνστερ όταν χώρισε από τον σύζυγο της Άλντφριθ της Νορθουμβρίας. Με την εισήγηση του επισκόπου Άντχελμ (705) ο Ίνε ίδρυσε την εκκλησία η οποία έγινε αργότερα ο Καθεδρικός ναός της Ουαλίας, το Αγγλοσαξωνικό χρονικό αναφέρει επιπλέον ότι ίδρυσε αβαείο στο Γκλάστονμπερι το οποίο πιθανότατα να υπήρχε από παλιά και ο ίδιος ανέλαβε την επέκταση του.
Ο Ίνε αναφέρεται σαν ιδρυτής της οργανωμένης εκκλησίας του Ουέσσεξ αν και ήταν ξεκάθαρο ότι ο χριστιανισμός είχε εισαχθεί στο βασίλειο του πριν από τον ίδιο, προέδρευσε σε όλες τις Σαξονικές συνόδους συναθροίζοντας τους κληρικούς. Υπήρξε μια παράδοση ότι μετά τον θάνατο του ο Ίνε αγιοποιήθηκε και ότι η εκκλησία του Αγίου Ίνα στο Νιουκουέι της Ουαλίας ήταν αφιερωμένη στον ίδιο αλλά οι μετέπειτα έρευνες έδειξαν ότι ήταν αφιερωμένη σε κάποιον τοπικό Ουαλό άγιο τον Άγιο Ίνα ο οποίος έζησε τον 5ο αιώνα.
Παραίτηση
Ο Βέδας αναφέρει ότι ο Ίνε παραιτήθηκε από τον θρόνο αφήνοντας το βασίλειο του σε έναν νεαρό άντρα τον Έθελχερντ του Ουέσσεξ (726) για να πραγματοποιήσει ταξίδι για προσκύνημα στη Ρώμη όπου και πέθανε, την ίδια τακτική είχε ακολουθήσει και ο προκάτοχος του Κεντβάλλα που βαπτίστηκε από τον πάπα. Σύμφωνα με τον Βέδα επίσης όχι μονάχα ο βασιλιάς, αλλά πολλοί ευγενείς ακόμα και ο απλοί λαϊκοί πραγματοποιούσαν αυτό το ταξίδι πριν τον θάνατο τους για να εξαγνίσουν την ψυχή τους. Ο Ίνε ή ο Όφα της Μερκίας πιστώνονται για την ίδρυση της Σαξονικής συνοικίας της Ρώμης, η συνοικία έγινε αργότερα ο δημοφιλής προορισμός σε όλους τους Άγγλους επισκέπτες στην αιώνια πόλη. Δεν είναι τίποτα γνωστό για τη σχέση του Ίνε με τον διάδοχο του Έθελχερντ αλλά κάποιες πηγές αργότερα αναφέρουν ότι μπορεί να ήταν κουνιάδος του. Η διαδοχή του Έθελχερντ στην αρχή αμφισβητήθηκε έντονα από τον Όσβαλντ αλλά τοποθετήθηκε τελικά βασιλιάς με τη στήριξη του Έθελμπαλντ της Μερκίας. Ο αδελφός του Ίνε Ίνγκιλντ ο οποίος πέθανε το 718 ήταν ο προπάτορας του Εγβέρτου του Ουέσσεξ και των μετέπειτα σημαντικών Αγγλοσαξόνων βασιλέων.
Εξωτερικοί σύνδεσμοι
Κατηγορία:Βασιλείς του Ουέσσεξ Κατηγορία:Οίκος του Ουέσσεξ
Κιτ Χάρινγκτον
Ο Κρίστοφερ Κέιτσμπι "Κιτ" Χάρινγκτον (αγγλικά: Christopher Catesby "Kit" Harington, 26 Δεκεμβρίου 1986)  είναι Άγγλος ηθοποιός, περισσότερο γνωστός για τον ρόλο του ως Τζον Σνόου, στην τηλεοπτική σειρά του HBO, Game of Thrones. Κατά τη διάρκεια της καριέρας του έχει συμμετάσχει και στον κινηματογράφο, με τις πιο αξιοσημείωτες ταινίες να είναι οι Φωτιά πάνω από την Πομπηία (2014), Silent Hill: Revelation (2014) και Έβδομος Γιος (2014). Επίσης, δάνεισε τη φωνή του στον Έρετ στην ταινία Πώς να εκπαιδεύσετε το δράκο σας 2 (2014).
Ο Χάρινγκτον γνωρίστηκε με τη συμπρωταγωνίστριά του, Ρόουζ Λέσλι, στα γυρίσματα του Game of Thrones και το 2012 συνάψαν σχέση. Το 2017 ανακοίνωσαν τον αρραβώνα τους και το 2018 παντρεύτηκαν.
Εξωτερικοί σύνδεσμοι
Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης
Τιβέριος Χέμστερχοϋς
Βιογραφία
Γεννήθηκε στο Γκρόνινγκεν το 1685. Δίδαξε μαθηματικά και φιλοσοφία στο Άμστερνταμ και ελληνική φιλολογία στη πόλη Φράνεκερ καθώς και στη Λέιντεν ή Λάινταν. Υπήρξε λάτρης του ελληνικού πνεύματος και δεινός ελληνιστής. Στη προσπάθειά του να αναδείξει τον ελληνικό πολιτισμό και την αναβίωση των κλασικών φιλολογικών σπουδών στη χώρα του, ίδρυσε τη περίφημη "Σχολή των Ελληνιστών".
Πέθανε στη πόλη που δίδασκε στη Λέιντεν το 1766.
Ο Τιβέριος Χέμστερχοϋς επιμελήθηκε των εκδόσεων αρχαίων συγγραφέων και εξέδωσε πολλά βιβλία μεταξύ των οποίων τα "Άπαντα του Λουκιανού" καθώς και των Αριστοφάνη, Ξενοφώντα, Πολυδεύκους κ.ά. Επίσης συνέγραψε πολλές μελέτες κυριότερες των οποίων ήταν:
Γιος του Τιβέριου Χέμστερχοϋς ήταν ο φιλόσοφος και θεωρητικός της τέχνης Φραντς Χέμστερχοϋς.
Εξωτερικοί σύνδεσμοι
Κατηγορία:Ολλανδοί μαθηματικοί Κατηγορία:Ολλανδοί φιλόλογοι Κατηγορία:Ελληνιστές
Σιχισμός
Διδασκαλία
thumb|180px|right|Ο [[Χρυσός Ναός (Αμριτσάρ)|Χρυσός Ναός (Χαρμαντίρ Σαχίμπ) στο Αμριτσάρ της Ινδίας]] Το κύριο δόγμα του Σιχισμού είναι η πίστη στον Βαχεγκούρου (Θεό). Ο Σιχισμός απαιτεί την αναζήτηση της σωτηρίας μέσω της πειθαρχημένης, προσωπικής περισυλλογής, στο όνομα και στο μήνυμα του Θεού. Ο εγωισμός, ο θυμός, η απληστία, η προσκόλληση και η λαγνεία είναι γνωστά ως "Τα Πέντε Κακά", τα οποία επιφέρουν χωρισμό από τον Θεό και μπορούν να θεραπευθούν μόνο με την έντονη και αδιάκοπη αφοσίωση προς αυτόν. Οι οπαδοί του Σιχισμού πρέπει να ακολουθούν τις διδασκαλίες των δέκα γκουρού (διαφωτισμένοι ηγέτες), καθώς επίσης και την ιερή τους γραφή, την Γκουρού Γκρανθ Σαχίμπ.
Απαγορεύσεις στο Σιχισμό
Υπάρχει μια σειρά από θρησκευτικές απαγορεύσεις στον Σιχισμό. Απαγορευμένες είναι οι εξής:
Σημειώσεις
α. Το Amrita ή Amrit είναι ιερό ποτό το οποίο περιέχει διαλυτά συστατικά, όπως ζάχαρη. Στην τελετή οι Σιχ πρέπει να πιουν το ποτό αυτό.
Επαμεινώνδας Παντελάκης
Ο Επαμεινώνδας Παντελάκης (γεννημένος στις 10 Φεβρουαρίου 1995) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός. Έχει υπάρξει διεθνής με την Εθνική Νέων Ελλάδας.
Σταδιοδρομία
Γεννήθηκε στις 10 Φεβρουαρίου 1995 στα Χανιά και ξεκίνησε τη καριέρα του στον Εργοτέλη, με τη φανέλα του οποίου έκανε το ντεμπούτο του στη Σούπερλιγκ σε ηλικία 19 ετών. Τον Ιανουάριο του 2015, μετακινήθηκε ως δανεικός στο Φωστήρα.
Το καλοκαίρι του 2015, υπέγραψε στον Ολυμπιακό, όμως αμέσως μετακινήθηκε ως δανεικός στον Κισσαμικό, όπου παρέμεινε μέχρι το τέλος του συμβολαίου του, τον Ιούνιο του 2018.
Στις 31 Αυγούστου 2019 μεταγράφηκε στον ΠΑΣ Γιάννινα.
Διακρίσεις
ΠΑΣ Γιάννινα
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές ΑΟ Χανίων-Κισσαμικού Κατηγορία:Ποδοσφαιριστές Φωστήρα Κατηγορία:Ποδοσφαιριστές Εργοτέλη Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ποδοσφαιριστές Σούπερ Λιγκ Ελλάδας
Τενόρος
Τενόρος ή οξύφωνος ονομάζεται ο άνδρας ερμηνευτής της εκκλησιαστικής μουσικής και του λυρικού θεάτρου, του οποίου η φυσική φωνή εκτείνεται σε οκτάβες υψηλότερες από του βαρυτόνου, αλλά χαμηλότερες από του κοντρα-τενόρου (και παλαιότερα του καστράτου). Δεδομένου ότι οι κοντρα-τενόροι είναι ελάχιστοι παγκοσμίως, συνήθως ο τενόρος είναι η υψηλότερη ανδρική φωνή μιας παράστασης.
Ως όρος παράγεται από το λατινικό ρήμα teneo που σημαίνει κρατώ. Προέρχεται απ' την αναγεννησιακή πολυφωνία, όταν το ύψος των υπολοίπων φωνών ενός έργου συνήθως καθοριζόταν σε σύγκριση με τον τενόρο - υπ' αυτήν την έννοια ο τενόρος «κρατούσε» την αρμονική βάση.
Οι τενόροι στην όπερα
Μέχρι το 18ο αι. οι συνθέτες έγραφαν για τους τενόρους κυρίως δεύτερους ρόλους. Πρωταγωνιστές της εποχής ήταν οι καστράτοι, οι οποίοι μπορούσαν να αποδώσουν υψηλότερες νότες και με μεγαλύτερη ένταση, άρα ανταποκρίνονταν καλύτερα στο μεγαλοπρεπές ηρωικό ιδεώδες του μπαρόκ και της Όπερα Σέρια.
Στα τέλη του 18ου - αρχές 19ου αι. η κατάσταση άλλαξε άρδην. Η πρακτική του ευνουχισμού αγοριών για να «παραχθούν» καστράτοι περιέπεσε σε ηθική απαξίωση, ενώ παράλληλα η κυρίαρχη θεματολογία της όπερας στράφηκε σε πιο ανάλαφρους (Όπερα Μπούφα) ή ρεαλιστικούς χαρακτήρες. Μια νέα γενιά συνθετών (Ροσσίνι, Μπελίνι, Ντονιτσέττι κ.ά.) κυριάρχησε, χρησιμοποιώντας τεχνοτροπίες «κομμένες και ραμμένες» στα μέτρα των τενόρων (π.χ. μπελ κάντο). Έτσι οι τενόροι έγιναν η υψηλότερη ανδρική φωνή του έργου και οι συνήθεις πρωταγωνιστές του, θέση που κράτησαν και μετά την κυριαρχία της ρομαντικής όπερας (Βάγκνερ, Βέρντι κ.ά.) στο δεύτερο μισό του 19ου αιώνα.
Κατηγοριοποίηση
Οι οπερατικοί τενόροι χωρίζονται σε κατηγορίες, ανάλογα με τα επιμέρους φωνητικά χαρακτηριστικά τους. Επειδή συνήθως οι δημιουργοί έγραφαν με κάποιον ερμηνευτή στο μυαλό τους, είναι πολλοί οι ρόλοι που απαιτούν συγκεκριμένο είδος για να αποδοθούν σωστά. Πάντως οι διαχωρισμοί δεν είναι κάθετοι και πολλοί τενόροι μπορούν να αποδώσουν σε παραπάνω από μία κατηγορίες. Πιο συγκεκριμένα:
Κατηγορία:Τύποι φωνών στην όπερα Κατηγορία:Χορωδιακή μουσική
Τερμαλίτσα Νιετσιέτσα
Η Τερμαλίτσα Νιετσιέτσα (Termalica Nieciecza), για λόγους χορηγίας Bruk-Bet Τερμαλίτσα Νιετσιέτσα, είναι επαγγελματικός πολωνικός ποδοσφαιρικός σύλλογος, με έδρα τη Νιετσιέτσα.